text: Sjeynda hvørt oljustarv í Norra kann hvørva í 2022
text: #000001
text: Skerjingarnar hjá oljufeløgunum kunnu merkja, at sjeyndi hvør í norskari oljuvinnu má finna sær eitt nýtt arbeiði metir Rystad Energy
text: #000002
text: Norska greinarafyritøkan,Rystad Energy, sum plagar at vera rættiliga beinrakin í sínum greiningum av norskari og altjóða oljuvinnu, sær ikki bjart uppá støðuna í vinnuni, um so er, at oljufeløgini halda fram við at skerja sítt virksemi so nógv.
text: #000003
text: Hetta orsakað av koronasóttini og minkandi eftirspurninginum. So gott sum øll oljufeløg eru meint rakt av støðuni, og tað hevur serstakliga rakt íløgur í leiting og nýggjar framleiðslur, sum so aftur hevur rakt mongu veitarafyritøkurnar.
text: #000004
text: Rystad metir, at samlaða arbeiðsmegin í Norra fer at minka við 22.500 starvsfólkum ella umleið 15% komandi árini, har koronakreppan og skerjingar í íløgum og útreiðslum hjá oljufelgnum fáa skyldina skrivar netmiðilin E24.
text: #000005
text: Í dag arbeiða umleið 150.000 fólk í oljuvinnuni í Norra. Seinast tá oljuprísurin fór um koll frá 2014 til 2016 mistu umleið 50.000 norðmenn arbeiðið.
text: #000006
text: Støðan í vinnuni nú er sera óviss, tí bæði korona- og prískreppan halda fram. Nær eftirspurningurin eftir olju fer at vaksa aftur av álvara er ilt at meta um, men ikki er óhugsandi, at koppingarevni móti korona kunnu fáa gongdina at venda heilt skjótt. Tá kann tað so fara at ganga hin vegin, at mangul verður á olju og gassi, sum so aftur fær prísin at hækka og harvið skapa grundarlag fyri aftur at gera íløgur í vinnuna. Men alt hetta er enn púra óvist, tó at tað er ein sannroynd, at heimurin bæði hevur og fer at hava tørv á olju og gassi í mong mong ár aftrat.
text: #000007
text: Fólkatingið vitjar SEV í Húsahaga
text: #000010
text: Oljuprísur uppá 100 dollarar í eygsjón
text: #000014
text: Russland sendir oljutangaskip norður um Sibiria
text: #000015
text: Byggja heimsins størstu vindmylnuhøll í Esbjerg
text: #000016